रायपुर. अब से तीन हजार रुपए तक के मोबाइल खरीदने पर आपको 420 रुपए टैक्स देने होंगे। अभी केवल 150 रुपए लगते थे। राज्य सरकार ने मोबाइल फोन पर फिर से 14 प्रतिशत टैक्स लगा दिया है।
मुख्यमंत्री ने बजट घोषणा में इसे 14 से घटाकर पांच प्रतिशत किया था। लेकिन इसका फायदा उपभोक्ताओं को नहीं मिलने के कारण यह छूट वापस ले ली गई है। वहीं सड़क निर्माण ठेकेदारों को तारकोल पर लगने वाला टैक्स 14 से घटाकर पांच प्रतिशत कर दिया गया है।
टैक्स छूट के बाद मोबाइल कंपनियों ने अधिकृत डीलर को बेचे जाने वाली दरों में वृद्धि कर दी। लिहाजा व्यापारियों ने मोबाइल के ही दाम बढ़ा दिए। इसे देखते हुए सरकार ने छूट वापस ले ली। टैक्स की नई दर एक जून 2013 से प्रभावी भी हो गई है। वाणिज्य कर विभाग ने मोबाइल फोन पर छूट प्रदान करने के बाद इसकी पुन:समीक्षा की थी।
hin_Deva hin_Deva hin_Deva